khistorydata/jeongjo-sjw-relations huggingface dataset:
정조 7년
癸卯三月二十五日午時。上御誠正閣。右副承旨入侍時。右副承旨林錫喆。記事官趙衍德。記注官金健修。記事官李崑秀。以次進伏訖。上命書傳敎曰。抄啓文臣抄啓之命。已至多日。尙不抄啓。問于政府以啓。今則增廣不遠。待榜出。同爲抄啓事。一體分付。命錫喆。讀奏公事。仍書判付。又命書校理鄭在信疏批訖。命退。承史以次退出。
정조 7년
癸卯三月二十五日初更二點。上御誠正閣。坐直承旨入侍時。左副承旨徐鼎修。假注書尹行任。記注官金鳳顯。記事官李崑秀。以次進伏訖。上命書傳敎曰。賑廳發賣之有實效。莫若今番。況有從後行賞罰之命。該郞陞敍堂上之親自監分。係是無前之事。且聞勤勞俱著堂上。各賜小鹿皮一令。仍命退。承史以次出。
정조 7년
行都承旨尹塾坐直。左承旨朴祐源坐。右承旨李在學坐。左副承旨金宇鎭坐。右副承旨徐鼎修坐。同副承旨黃昇源坐直。注書李祖承病趙衍德仕直。假注書尹行任仕。事變假注書馬思仁仕。
정조 7년
傳于李在學曰。領敦寧留待。
정조 7년
傳于李在學曰。領敦寧入侍。
정조 7년
黃昇源啓曰。前訓鍊大將具善復。御營大將李柱國。竝復授前任事。命下矣。時無職名。令該曹口傳付軍職。何如。傳曰。此啓辭。何承旨書入乎。輔國判書。亦有付軍職之例乎。當該承旨。從重推考。
정조 7년
黃昇源啓曰。訓鍊大將具善復。御營大將李柱國。時無職名。令該曹口傳付軍職。何如。傳曰。允。
정조 7년
兵曹口傳政事。副司直李柱國。知事單具善復。
정조 7년
傳于金宇鎭曰。右副承旨入侍。
정조 7년
承旨前望單子入之。朴祐源落點。
정조 7년
兵曹參知前望單子入之。沈豐之落點。
정조 7년
以兵曹參知沈豐之牌不進罷職傳旨。傳于金宇鎭曰。許遞。前望單子入之。
정조 7년
有政。吏批。判書兪彦鎬在外未肅拜。參判鄭昌順進。參議金憙式暇。行都承旨尹塾進。啓曰。判書兪彦鎬在外未肅拜。參議金憙式暇。小臣獨政未安。何以爲之。敢稟。傳曰。仍爲之。以申大升爲大司成。李命植爲判尹。李喆模爲奉常正。朴師欽爲掌樂僉正。
정조 7년
兵批。判書鄭好仁進。參判洪檢病。參議未差。參知金魯淳入直。同副承旨黃昇源進。以李潤謙爲內禁將。金峻岳爲都摠經歷。朴廷吉爲武兼。副司直鄭昌聖林錫喆鄭存中尹履相。副司果李恒演李舒永。
정조 7년
尹塾啓曰。來四月初一日。景慕宮親祭祭文及陳賀時頒敎文。當爲製進。大提學黃景源。待開門。牌招。何如。傳曰。允。
정조 7년
兵曹口傳政事。副司直金履禧沈豐之。副司果兪彦脩李弘稷尹尙東金樂洙尹弼秉李廷烈崔景岳成穎趙世選金履厚柳翼之安鼎大金光岳趙武範盧瑞國韓鏶金光緯尹慶龍李師曾朴宗彦崔鳴玉宋銓柳匡天金東稷尹㬦沈煥之金翊休嚴思晩尹得孚李度謙徐美修兪漢敬金方行趙錫穆李碩九金履鏞趙公鎭李錫夏姜垣金履正李儒慶姜忱金敍九李書九韓栐趙錫龍金樂熙閔慶世任希遠申致權閔游李魯述金鈍金復元。
정조 7년
黃昇源。以上號都監郞廳。以都提調意言啓曰。景慕宮上號儀註書出封進。惠慶宮上號儀註。書出眞諺。竝此封進之意。敢啓。傳曰。知道。
정조 7년
黃昇源。以禁衛營言啓曰。卽接長湍府使李漢五所報。則本府境內。惡虎肆行。人物被傷。至爲二名。而本營頃日捉虎鄕軍李太中。今又自願行獵。都羅山近處。今月二十日中虎一頭。二十二日。大虎一頭。捉得上送云。兩頭虎封進。而今此李太中之單身行獵。前後捉虎。合爲三頭。宜有別般論賞之道。而前旣減番。今無可施之賞。木布。自臣營拔例題給。俾爲激勸之意。敢啓。傳曰。允。極爲嘉尙。賞格則各別優給。特爲加資。可也。
정조 7년
黃昇源。以禁衛營言啓曰。依傳敎。本營捉虎鄕軍李太中處。木二十疋。布十疋。從優施賞之意。敢啓。傳曰。知道
정조 7년
黃昇源。以賑恤廳言啓曰。北部三十七契。二千二百三十四戶。發賣田米三百八十八石五斗。上下。五部坊民。四巡發賣。今日畢分給之意。敢啓。傳曰。知道。
정조 7년
癸卯三月二十六日辰時。上御誠正閣。領敦寧入侍時。領敦寧金熤。行都承旨尹塾。記事官趙衍德。記注官金鳳顯。記事官李崑秀。以次進伏訖。熤曰。朝晝異候。聖體。若何。上曰。一樣矣。上曰。卿之辭免。終涉過矣。熤曰。一箚再箚。至于三箚。屢致瀆擾。不勝惶蹙。而情病所迫。不得不陳㦝矣。上曰。卿有何情勢之難强乎。熤曰。臣果有難醫之疾。勢不可陳力就位。故至有三度呈箚。而到今尹光紹疏出之後。更無可論矣。上曰。予觀其疏。一語初不侵斥於卿矣。熤曰。疏辭雖不明言姓名。而觀其指意。專斥臣身矣。上曰。卿注看太過故然矣。熤曰。以北面等說。恣意論斥。究其心則極爲無嚴矣。上曰。卿之初箚。以隄防之不嚴。紀綱之不立。有所云云。予則以爲。遣辭過矣。熤曰。臣不敢因此決退。而聖意所在。終未仰認。近日刑政之失。雖載史冊。必有刺議矣。上曰。近無刑政之失。卿指何爲言耶。熤曰。殿下今以不失刑政。有所下敎。臣切瞿然失圖。不知更達。而誠淺辭拙。不能孚格。此莫非臣之罪也。第日前壇享。屢降飭敎。雖命進參。以臣情踪。何可昌入脩門乎。到底臣罪。而不加鈇鉞之誅。反降體諒之恩。臣不勝萬萬惶感矣。上曰。卿持論。何其太過。而欲起平地風波耶。熤曰。尹光紹駭悖之說。臣豈不辨破乎。臣之持議。自是正論光紹爲說。極是邪論。邪正不分。則義理不明矣。上曰。卿今解任。從玆以後。可以往來城外矣。熤曰。今當出就舊廬。可得調病。罔非聖恩。而方有區區微㦝。敢此仰達矣。父母墳墓。尙在權厝。而久未就省。伏願迨此時。單身往省。是所望矣。上曰。勿爲陳箚。往省。可也。熤曰。縟儀載擧。聖孝彌光。不勝欽仰。而習儀初日。不得進參。尙切惶悚矣。命大臣先退。命書傳敎曰。禮房承旨。馳詣宗廟永寧殿社稷景慕宮。奉審摘奸以來。又命書榻敎曰。明日出宮門路。協陽門爲之。命退。承史以次退出。
정조 7년
癸卯三月二十六日巳時。上御誠正閣。右承旨入侍時。右承旨金宇鎭。假注書尹行任。記注官金鳳顯。記事官李崑秀。以次進伏訖。上命書傳敎曰。奏御文字。何等莫重。至於軍號刀擦。大關後弊。昨日入直兵曹堂上遞差。前望單子入之。又命書傳敎曰。戎垣重任。有難輕遞。訓鍊前大將具善復。御營前大將李柱國。竝復授前任。又命書傳敎曰。政官牌招開政。部官出六人。今日政擬入。如無見窠。送西付軍職事分付。又命書傳敎曰。上尊號行禮隔日。侍從堂下。未付軍銜人。竝令該曹口傳付軍職。使之參班。卿宰及侍從堂上堂下。如有罷削人。幷卽敍用。一體口傳付軍職。又命書傳敎曰。替行大臣臺諫之事。只欲尊體貌而已。況今大禮隔宵。前大將具善復李柱國。竝敍用。訓鍊大將具善復。御營大將李柱國。牌招。傳授命召事。榻前定奪。宇鎭起伏曰。訓鍊大將具善復。御營大將李柱國。復授前任事。命下矣。卽爲牌招傳授命召。何如。上曰。依爲之。出擧條上命退。諸臣以次退出。
정조 7년
癸卯三月二十六日巳時。上御誠正閣。右副承旨入侍時。右副承旨林錫喆。記事官趙衍德。記注官金鳳顯。記事官李崑秀。以次進伏訖。上命錫喆。讀奏公事。仍書判付訖。命書榻敎曰。右副承旨許遞。前望單子入之。又命書榻敎曰。左承旨入侍。賤臣承命出。與李在學偕入進伏。錫喆退出。上曰。奉審承旨。姑未還來耶。在學曰。然矣。上曰。政官入來耶。在學曰。政官姑未入來。前完伯來詣政院矣。上曰。左承旨。以朴祐源頒布。卽爲入侍事分付。仍命書榻敎曰。新除授承旨。牌招察任。賤臣承命出。與朴祐源偕入進伏。上曰。居營三載。無事還朝。是可幸矣。祐源起伏訖。上曰。完伯瓜滿者。亦幾希矣。祐源曰。近來只有朴道源沈履之矣。上曰。沿路農民。今方待雨乎。祐源曰。姑未時急矣。上曰。湖南昨年年事。何如。祐源曰。本道雖曰免歉。穀出他道。故市價稍貴矣。上曰。稅船何當上來耶。祐源曰。裝載今幾畢。非久當上來矣。命退。承史以次退出。
정조 7년
癸卯三月二十六日午時。上御誠正閣。左承旨入侍時。左承旨朴祐源。記事官趙衍德。記注官金健修金鳳顯。以次進伏訖。上命書榻敎曰。閣臣持冊寶內出儀註入侍。賤臣承命出。與鄭志儉徐有防徐龍輔李崑秀偕入進伏。上曰。冊寶內入儀註。多有疎略處。更爲磨鍊。好矣。志儉曰。奉安時。雖曰權奉。當設欌以安矣。上曰。好矣。志儉曰。今二十八日爲吉云。以此日時。擧行何如。上曰。依此爲之。可也。上曰。今日政。司圃提調。何不擬入乎。其委折知入。賤臣承命出。回奏曰。非緊窠。故待判堂上來。可以擬入云矣。命書榻敎曰。新除授兵曹參知。牌招察任。命退。諸臣以次退出。
정조 7년
癸卯三月二十六日酉時。上御誠正閣。坐直承旨入侍時。同副承旨黃昇源。記事官趙衍德。記注官金鳳顯。記事官李崑秀。以次進伏訖。上曰。今日伴直。誰也。昇源曰。與都承旨尹塾坐直矣。命讀各道狀啓。仍書判付訖。上曰。明日冊寶內入侍。只該房先詣擧行事。分付。賤臣承命出傳。上曰。明日開門。差早。可也。命退。承史以次退出。
정조 7년
行都承旨尹塾坐。左承旨朴祐源坐。右承旨李在學坐直。左副承旨金宇鎭坐。右副承旨徐鼎修坐。同副承旨黃昇源坐直。注書李祖承病趙衍德仕。假注書沈晉賢仕直。事變假注書馬思仁仕。
정조 7년
王大妃殿。加上尊號後。大殿王大妃殿。惠慶宮中宮殿奎章閣政院玉堂藥房口傳問安。答曰。知道。
정조 7년
大殿王大妃殿。惠慶宮中宮殿朝廷二品以上六曹堂上兩司長官奉朝賀單子問安。答曰。知道。
정조 7년
李在學。以都摠府言啓曰。今日入直內三廳武兼禁軍及軍兵等。當爲中日習射。而王大妃殿。加上尊號冊寶親進相値。不得爲之之意。敢啓。傳曰。知道。
정조 7년
傳于尹塾曰。吏房承旨入侍。
정조 7년
傳于朴祐源曰。左副承旨入侍。
정조 7년
尹塾啓曰。假注書尹行任。身病猝重勢難察任。今姑改差。何如。傳曰。允。
정조 7년
尹行任改差。代以沈晉賢爲假注書。
정조 7년
黃昇源。以吏曹言啓曰。卽接洪忠監司金文淳移文。則敦寧參奉金斗默呈單內。嚴命之下。所當竭蹶之不暇。而痰厥舊症。且兼吐瀉。委席待盡。萬無强力登程之勢云。身病旣如是則有難等待其差歇。依例改差。何如。傳曰。允。
정조 7년
朴祐源。以承文院官員。以都提調意言啓曰。製述官丁俔祖遷轉代。前校書校理白師敏差下。付軍職冠帶常仕。何如。傳曰。允。
정조 7년
黃昇源啓曰。右承旨李在學。今方入侍矣。臣史兵批兼進之意。敢啓。傳曰。知道。
정조 7년
有政。吏批。判書兪彦鎬在外未肅拜。參判鄭昌順進。參議金憙進。同副承旨黃昇源進。以趙鼎鎭爲大司諫。洪秉纘爲兵曹參知。具善復爲軍器提調。洪善養爲儀賓都事。兪漢紀爲尙衣直長。崔熽爲東部奉事。李在協爲知經筵。李師漢爲典獄參奉。鄭東五爲崇陵參奉。徐命存爲敦寧參奉。鄭昌老爲宗廟直長。李惟簡爲北部奉事。知經筵單權噵。同經筵單李在協。以徐有器爲尙衣直長。李義肅爲長興奉事。鄭龍祚爲軍資奉事。李光靖爲溫陵參奉。鄭斗榮爲徽陵參奉。尹聚東爲貞陵參奉。李玄謙爲順康園守奉官。
정조 7년
兵批。判書鄭好仁病。參判洪檢病。參議洪秉纘病。參知金魯淳入直進。同副承旨黃昇源進。副司果白師敏趙象存兪漢紀單付。
정조 7년
傳于尹塾曰。慈宮儀仗。尙無指一定式。事體極爲苟簡。此後鳳扇三雙。雀扇三雙。金鉞斧一。銀鉞斧一。旄節二雙。銀橫瓜一雙。金橫瓜一雙。銀立瓜一雙。金立瓜一雙。銀粧刀一雙。金粧刀一雙。金鐙一雙。銀鐙一雙。白澤旗一雙。靑蓋一雙。紅蓋一雙。銀交椅一。銀脚踏一。以此磨鍊排立事。分付都監及儀仗庫。
정조 7년
傳于黃昇源曰。安州牧使。令該曹口傳差出。
정조 7년
以備忘記傳于黃昇源曰。大小咸造之日。何無動靜。事體分義。不當言私。一提學上來參班之意。卽爲下諭。
정조 7년
黃昇源啓曰。頒敎文赦句添入事。命下矣。某罪以下宥之乎。敢稟。傳曰。雜犯死罪以下。竝宥。
정조 7년
李在學。以禁衛營言啓曰。禧陵孝陵昭顯墓近處。山行軍六十名。將校率領。明日爲始。限三日給糧。出送行獵之意。敢啓。傳曰。知道。
정조 7년
檢閱李崑秀疏曰。伏以。臣與新除授左承旨臣朴祐源。有內外從應避之嫌。所帶春秋兼銜。自在當遞。玆敢援例陳章。伏乞聖明。亟命有司。照例遞改。以重公格。不勝幸甚。答曰。省疏具悉。疏辭下該曹稟處。
정조 7년
癸卯三月二十七日辰時。上詣明政殿。親上冊寶時。行都承旨尹塾。左承旨朴祐源。右承旨李在學。左副承旨金宇鎭。右副承旨徐鼎修。同副承旨黃昇源。記事官趙衍德。假注書尹行任。記注官金健修金鳳顯。以次侍立訖。上具冕服。由協陽門。詣明政殿。侍臣皆以朝服就班。上曰。堂上侍衛外。諸差備侍衛。皆立信地。都提調徐命善曰。日間。聖體。若何。上曰。一樣矣。冊寶內入內出。果順成云乎。命善曰。日吉辰良。大禮告成。臣不勝歡忭矣。上曰。禮判往映碧門。諸凡擧行之事申飭于別看役事分付。問于中官。凡百皆備。然後進冊寶事。亦爲分付。上御月臺。引儀唱臚諸執事上殿奉冊授都提調。都提調授禮房承旨。禮房承旨獻于上。上授中官。上自賓陽門由集瑞門。詣映碧門外小次。上命書傳敎曰。政官牌招開政。禮畢後。上曰。日氣和暢。縟儀肆擧。實不勝慶幸之忱矣。命善曰。下情孰不蹈舞也。上曰。慈殿方宣醞于卿等。卿等率諸執事員役。分行而坐。仍命作樂進饌。下至胥吏典樂。皆醉䬣而罷。上命書傳敎曰。王大妃殿加上尊號時。玉冊文製述官判府事李徽之。書寫官直提學鄭志儉。玉寶篆文書寫官錦城尉朴明源。各熟馬一匹面給。樂章文製述官平安監司李性源。半熟馬一匹賜給。捧冊官副司果韓晩裕。修撰姜。捧寶官副司果曺遠振。副修撰吳泰賢。各兒馬一匹賜給。擧冊案執事主簿許霔。僉正尹耆東。褥席執事僉正朴恒源。擧讀案執事典簿韓鼎謩。褥席執事主簿徐日輔。擧寶案執事佐郞金載淳。奉事李英秀。褥席執事主簿朴健陽。讀案執事奉事金思羲。褥席執事判官柳詢。各加一資。資窮者代加。腰彩轝儀仗排案床。領陪部將內禁衛金重得等四人。忠贊衛李廷寬等六人。各上弦弓一張賜給。奏時官卞光趙等三人。令本衙門。高品付料。箋文致詞書寫寫字官李栽等三人。亦令本衙門。高品付料。排設次知司錀李德鳳。加一資。資窮則代加。典樂。亦令本衙門。依寫字官例施賞。本殿司錀兒馬一匹賜給。本殿掖屬下屬。依書啓單子啓下。令該曹米布題給。禮曹儀節執吏書吏。政院禮房首吏書吏。通禮院首吏書員。亦依判下施賞。都監堂郞及員役工匠等。待初一日禮成。書啓。其餘各項應受賞人。亦令待初一日。書啓。又命書傳敎曰。王大妃殿加上尊號時。當傳中官韓聖揆加資。玉寶差備長番中官吳浚謙鄭國允金壽民。玉冊差備長番中官劉仁默康壽甲。承傳色中官延壽長。挾侍中官金景佑方得賢。各半熟馬一匹賜給。排設次知中官金壽光加資。資窮則熟馬一匹面給。從事中官李碩謙。令內侍府陞敍。冊寶差備中官李光彩等十四人。本殿中官高德新等十一人。各兒馬一匹賜給。上還內。諸臣以次退出。
정조 7년
癸卯三月二十七日午時。上御誠正閣。吏房承旨入侍時。左承旨朴祐源。記事官趙衍德。記注官金鳳顯。記事官李崑秀。以次進伏訖。上曰。今日坐直誰某。知入。賤臣承命出。回奏曰。右承旨同副承旨坐直云矣。命祐源讀奏公事。仍書判付訖。命退。承史以次退出。
정조 7년
癸卯三月二十七日申時。上御誠正閣。坐直承旨入侍時。右承旨李在學。假注書沈晉賢。記注官金鳳顯。記事官李崑秀。以次進伏訖。上曰。吏批望。旣已點下。序陞望。連爲擬入事。出傳政廳。兪漢紀旣爲直長。則陞敍承傳之當用與否。問例以入。賤臣承命出傳後。回奏曰。兪漢紀。亦依趙象存例。出六送西云矣。上曰。初仕望。更使擬入。賤臣出傳。上曰。大提學頒敎文。使之速製以入。仍命書傳敎曰。赦句添入。賤臣承命出傳。上命書傳敎曰。未下直閫帥守令邊將。皆令明日辭朝。未署經守令。亦令今日內署經。仍命退。承史以次退出。
정조 7년
行都承旨尹塾齋直。左承旨朴祐源齋宿。右承旨李在學齋宿。左副承旨金宇鎭齋宿。右副承旨徐鼎修齋宿。同副承旨黃昇源齋直。注書李祖承病趙衍德齋宿。假注書沈晉賢齋直。事變假注書馬思仁仕。
정조 7년
尹塾啓曰。判尹李命植。除拜後。過三日不爲出肅。依定式。推考警責。仍卽牌招察任。何如。傳曰。允。
정조 7년
以香室景慕宮追上尊號時。親祭受押單子。傳于尹塾曰。親押。
정조 7년
尹塾啓曰。左承旨朴祐源。今日不爲仕進。卽爲牌招。何如。傳曰。允。
정조 7년
備忘記。南兵使李明運。滿浦僉使鄭駿采。昌洲僉使李養謙。高山里僉使鄭殷誠。柔院僉使林潤起。古城僉使金光瑞。伐登浦萬戶安舜命。方山萬戶崔載謙。下直。各長弓一張。長箭一部。片箭一部。筒兒一箇。賜給。
정조 7년
傳于李在學曰。下直閫帥守令邊將。留待。
정조 7년
傳于李在學曰。左副承旨與下直閫帥守令邊將入侍。
정조 7년
朴祐源。以吏曹言啓曰。卽接奉常寺牒報。則景慕宮親祭時。典祀官。例以本寺正塡差。而正李喆模。方帶尊號都監都廳。勢難兼行云。正李喆模。今姑改差。其代口傳備擬以入之意。敢啓。傳曰。知道。
정조 7년
尹塾。以上號都監郞廳。以都提調意言啓曰。本都監都廳李喆模。時無職名。令該曹口傳付軍職。冠帶常仕。何如。傳曰。允。
정조 7년
兵曹口傳政事。副司果李喆模單付。
정조 7년
吏曹口傳政事。以金載瓚爲奉常正。
정조 7년
黃昇源。以吏曹言啓曰。再明日景慕宮親祭時。典祀官。例以奉常正塡差。而正金載瓚。曾已大祝塡差矣。勢難兼行。今姑改差。其代口傳備擬以入之意。敢啓。傳曰。知道。
정조 7년
吏曹口傳政事。以宋銓爲奉常正。
정조 7년
傳于尹塾曰。使臣留待。
정조 7년
傳于黃昇源曰。使臣入侍。
정조 7년
傳于黃昇源曰。左承旨入侍。
정조 7년
吏曹口傳政事。以尹行元爲安州牧使。
정조 7년
尹塾啓曰。抄啓文臣抄啓之命。已至多日。尙不抄啓。問于政府以啓事。命下矣。問于政府。則左議政洪樂性。以爲抄啓文臣抄啓事。成命已久。而臣待罪政府之後。矇未覺察。尙稽擧行。致有此問啓之命。不勝惶恐云矣。敢啓。傳曰。知道。
정조 7년
以禮曹冊寶權安奎章閣。儀註。傳于黃昇源曰。捧冊捧寶執事。以檢書官司卷領籤中爲之。奉安欌。果已造來耶。如未及造來。權安案上。而嚴飭都監。使之趁後奉審日次造納。欌制。以兩層爲之。每層。分奉殿宮冊寶冊印。一二直提學外。檢校直提學。同爲進去看檢。此不過權安之故。以奉安宙合樓東邊分閤內之意。纔已下敎。依此從便爲之。初二日惠慶宮冊寶捧出時處所。以明政殿爲之。門路以靑陽門。由宜春門爲之。
정조 7년
吏曹口傳政事。以崔台衡爲泰安郡守。
정조 7년
以洪忠監司。泰安郡守申載文遭母喪事。狀啓。傳于黃昇源曰。此時賑邑守令。不可暫刻曠官。卽令該曹勿拘資格。以屢典郡邑。素有聲績人口傳各別擇差。待下批。當日辭朝。給馬下送。到任形止。勿循常例。卽速狀聞。俾無稽滯之弊。
정조 7년
傳于尹塾曰。承旨入侍。
정조 7년
吏曹口傳政事。以金翊休爲奉常正。
정조 7년
尹塾。以禮曹言啓曰。今此王大妃殿惠慶宮。加上尊號時。百官進致詞箋文表裏儀註。及中宮殿。百官進表裏儀註。直爲書入于王大妃殿惠慶宮中宮殿之意。敢啓。傳曰。知道。
정조 7년
徐鼎修。以戶曹言啓曰。臣有隣。與佐郞臣李尙琦。工曹判書臣李𡊠。佐郞臣鄭東敎。進詣於義本宮。依定式奉審。則啓慶軒薍䈴五浮。捲竹一箇破。朝陽樓東邊分閤一隻破。北邊雨漏一庫。風遮懸竹一箇破。內外墻垣間間頹毁。瓦子庫庫脫落。分付各該司。卽速修改。亦令本曹郞廳。監董擧行之意。敢啓。傳曰。知道。
정조 7년
癸卯三月二十八日辰時。上御誠正閣。下直閫帥守令邊將入侍時。左副承旨金宇鎭。假注書沈晉賢。記注官金健修金鳳顯。南兵使李明運。綾州牧使金恒柱。求禮縣監丁俔祖。滿浦僉使鄭駿采。古城僉使金光瑞。柔遠僉使林潤起。昌洲僉使李養謙。高山里僉使鄭殷誠。伐登萬戶安順命。方山萬戶崔載謙。以次進伏訖。上曰。南兵使進前。明運進前。上曰。南兵使。近皆擇差。故幾無弊瘼。而關防重地。南北無異。往勉哉。因命宣諭。宇鎭宣諭訖。命退。恒柱進前奏職姓名。上曰。守令幾次乎。恒柱曰。五次矣。上曰。手段已熟。何憂乎綾州。命退。俔祖進前奏職姓名。上命講七事訖。因命宣諭。命退。上曰。邊將進前。駿采進前奏職姓名。上曰。往勉哉。光瑞進前奏職姓名。上曰。往勉哉。潤起養謙殷誠順命載謙等。以次進前。奏職姓名。上命宣諭。因命退。上曰。都廳入侍。出榻敎賤臣承命出傳。與兵曹正郞李喆模偕入。上曰。今日亦有可爲之役乎。喆模曰。儀仗習儀。今日爲之矣。上曰。再明日賞典當入者。書啓。而未及正書。前以草本書入。工匠員役及祭報府。亦皆書入。可也。上曰。江華所去冊寶欌。今日使之入內矣。欌果兩層。而殿宮冊寶。同爲奉安乎。喆模曰。以此磨鍊矣。上曰。惠慶宮所入案。則永入。而景慕宮所入者。當還下矣。廟內扇及扇質。亦當改之。而舊件則都提調。何以處之爲定耶。喆模曰。未及相議矣。上曰。陪往時堂郞。立在駕前陪去。以此預爲約束。詣景慕宮後。都廳先入廟門。排設儀仗。毋使雜錯。上冊印後。都提調以下。俯伏興平身四拜節次往復於通禮院。預爲講定。毋或如昨日之闕禮。可也。因命書傳敎曰。再明日景慕宮上冊印時。冊印腰彩轝。當於輦前奉詣。雲寶劍以上。侍衛冊印前前導。駕前前部鼓吹。亦於冊印前陳列。香祝則腰彩轝前奉詣事。預爲分付。太廟上冊寶時。亦有已行之例。祭物陳設。若於上冊印後爲之。則必多窘束。當日晨朝。預先入設饌具。若此則省器一節。勢難躬行。終獻官攝爲事。使之知悉。上曰。再明日冊印。盡爲結裹後行祭。則必致日脫。奉詣西階下。權安幄次。預爲解紐。整齊結裏以待。可也。喆模曰。欌則當入送於奎章閣乎。上曰。依此爲之。景慕宮冊印奉安時。外樻則退出。朱盝亦爲退出。使戶曹善爲藏置。可也。命退。諸臣以次退出。
정조 7년
癸巳三月二十八日巳時。上御誠正閣。吏房承旨入侍時。左承旨朴祐源。記事官趙衍德。記注官金鳳顯。記事官李崑秀。以次進伏訖。上曰。右承旨入侍。賤臣承命出。與徐鼎修偕入進伏。上曰。閣臣盡在閣中乎。鼎修曰。然矣。上曰。明日雩祀壇祭享。若不致潔。則典祀官當有論責。各別擧行事。分付。賤臣承命出傳。命退。承史以次退出。
정조 7년
癸卯三月二十八日申時。上御誠正閣。回還使臣入侍時。判中樞府事鄭存謙。漢城左尹洪良浩。同副承旨黃昇源。假注書沈晉賢。兼春秋金鳳顯。記事官李崑秀。以次進伏訖。上曰。卿等往返俱安。誠可幸也。存謙曰。賴國之靈。善爲來往。而來到柵門。伏聞聖候康寧。國有大慶。八域臣民。莫不懽喜。況臣區區犬馬之誠。曷勝蹈忭。其間春序已盡。聖候。若何。上曰。善過矣。存謙曰。王大妃殿氣候。一向安寧乎。上曰。然矣。存謙曰。惠慶宮氣候。一向安寧乎。上曰。然矣。存謙曰。中宮殿氣候。一向安寧乎。上曰。然矣。存謙曰。元子宮氣候。一向安寧乎。上曰。連爲無恙矣。存謙曰。寶鑑告成。克擧十九朝未遑之典。世室已定。揄揚先大王德業之盛。又此元子定號。實是億兆係心之術。吾東方億萬年無疆之休。無過於此矣。況今大禮隔日。尤切慶忭之忱。但臣此行。終難倍程。竟不及於昨日上號之禮。惶悚之極。不知所達矣。上曰。今日入來。亦云速矣。存謙曰。其間五六朔之內。邦慶荐疊。而況伏見綸音下者。幾至有戊申之變。而賴殿下明察之德。乾淸坤乂。臣民受賜。而至於大憝之終逭王章。使之自斃。不能無憾於天地之大矣。上曰。如是處之者。亦有意焉。存謙曰。伏聞殿下。蠲租損帑。以救饑荒。仁心仁澤。浹于百姓。不知不覺之中。邦本賴固。臣實喜而不寐矣。上曰。此豈足爲實政乎。存謙曰。彼中事情。已悉於原啓中。而目今大國之接待我國。歲加月增。雖似無憂。西邊終非忘憂之地。以遼金元事觀之。瀋陽爲必爭之地。陰雨之備。不可不留念矣。上曰。所陳誠好矣。副使亦無事歸來。誠可幸也。良浩曰。莫非國恩也。上曰。入侍於皇上。幾次乎。存謙曰。幾十餘遭矣。上曰。山川風土。有領略者否。衣冠文物。雖不可論。人物有可觀者否。存謙曰。衣冠雖異。其中漢人。多有可觀者矣。上曰。人心如何。存謙曰。臣於數千里往還之際。未見有相爭者。蓋風土寬闊不迫。與我國民俗大異。而但無不蓄書畫之家。自來椎檏之俗。已大變矣。上曰。奢侈極矣。存謙曰。臣於先來。便有書報於僚相之事。庶或上澈。而大抵接待我國。旣如是殷厚。且當聖節。今番瀋陽問安使。以三使臣差遣。似好矣。上曰。以卿所奏。出擧條爲之。存謙曰。以傳敎爲之。似好矣。上曰。然矣。何當入送耶。存謙曰。趁今差定。然後可以治行。速爲定奪好矣。上曰。唯。雖是久別之餘。想必困憊。早爲退息。可也。命退。諸臣以次退出。
정조 7년
癸卯三月二十八日申時。上御誠正閣。左承旨入侍時。直閣鄭東浚。左承旨朴祐源。記事官趙衍德。記注官金鳳顯。記事官李崑秀。以次進伏訖。上曰。今番使行。無事往還。是可幸矣。祐源曰。然矣。上曰。諸使臣。又經十次入侍云。此亦異數矣。祐源曰。臣亦得聞其待遇。誠壯矣。上曰。今夕雨意頗緊矣。祐源曰。卽當大霔矣。命退。諸臣以次退出。
정조 7년
癸卯三月二十八日酉時。上御誠正閣。右承旨入侍時。右承旨李在學。假注書沈晉賢。記注官金鳳顯。記事官李崑秀。以次進伏訖。上曰。左副承旨。使之入侍。賤臣承命出傳。與左副承旨金宇鎭偕入。上命書傳敎曰。瀋陽問安使行。將差遣。而以聖節使兼稱之意。纔有筵敎。使名。問于大臣停當。仍令後日政。正副使書狀官。竝爲擬入事。分付。又命書傳敎曰。吏曹郞廳發牌。景慕宮追上尊號時。執事及親祭時諸執事。淸齋與否。摘奸以來。招致備郞陪亨百官。淸齋與否。一體摘奸以來。又命書傳敎曰。吏曹郞廳發牌。雩祀壇節祭。諸執事。淸齋與否。摘奸以來。奉常寺官員。亦爲發牌。神位版。致虔奉詣。奉來祭物。各別精備之意。另加嚴飭。明日傳香後。禮房承旨。馳詣壇所。奉審摘奸以來。又命書榻敎曰。初一日出宮門路。以協陽門爲之。上曰。雩祀壇夏享祭報府持入。賤臣承命出。仍命退。諸臣以次退出。
정조 7년
行都承旨尹塾齋直。左承旨朴祐源齋宿。右承旨金宇鎭齋宿。左副承旨趙鼎鎭齋宿。右副承旨徐鼎修齋宿。同副承旨金魯淳齋直。注書李祖承病趙衍德齋宿。假注書沈晉賢齋直。事變假注書馬思仁仕。
정조 7년
傳于朴祐源曰。禮房承旨入侍。
정조 7년
以堂下侍衛囚單子。傳于金魯淳曰。放送。
정조 7년
承旨前望單子入之。趙鼎鎭金魯淳落點。
정조 7년
兵曹口傳政事。副司果金載瓚單付。
정조 7년
尹塾啓曰。新除授同副承旨金魯淳。卽爲牌招。以爲齋宿之地。何如。傳曰。允。
정조 7년
朴祐源啓曰。假注書沈晉賢。身病猝重。勢難察任。今姑政差。何如。傳曰。允。
정조 7년
沈晉賢改差。代以成種仁爲假注書。
정조 7년
成種仁在外。代以鄭景祚爲假注書。
정조 7년
兵曹口傳政事。副司直黃昇源。單付。
정조 7년
以義禁府錄啓。傳于徐鼎修曰。閔致愼放。
정조 7년
金魯淳。以義禁府言啓曰。明日頒赦時。赦文書。當爲分秩書入。而判義禁李命植。病勢深重。尙未肅拜。不得擧行。何以爲之。敢稟。傳曰。雖未知病勢之。如何。莫重赦典。因判堂不得分秩書入。國體所在。已極寒心。明日享班。意謂小大咸造。不料爲重臣者。有此昧然之失。此等草記。豈可捧入。當該承旨。事當處分。而聞有實病。今姑參酌。此草記還出給。明日卿宰侍從參班擧案。令政院言于政府。使之今日申前收取。入啓。
정조 7년
金魯淳啓曰。判義禁李命植。處問啓事。命下矣。連爲催促。則身病危重。起動無路。不得來詣闕下。書納所懷云。病勢雖如此。事體誠未安。推考警責。何如。傳曰。許遞。明日政差出。
정조 7년
以京畿監司敦寧都正兪彦鏶。病重不得上去事。狀啓。傳于徐鼎修曰。竢少間。上來察任事。回諭。
정조 7년
徐鼎修。以戶曹言啓曰。文昭殿碑閣蠶壇碑閣淨業院碑閣追慕洞碑閣流霞亭。依定式發遣本曹郞廳奉審。則文昭殿碑閣。夫防草一張脫落。蠶壇碑閣。夫防草二張脫落。東邊紅箭門箭破傷。淨業院碑閣。夫防草二張。女防草一張脫落。懸板紗籠破傷。追慕洞碑閣墻垣。夫防草四張脫落。流霞亭東邊春舌折傷。千慕堂雨漏三庫。萬懷堂雨漏二庫。以上破傷處。分付各該司。卽速修改之意。敢啓。傳曰。知道。
정조 7년
朴祐源。以吏曹言啓曰。癸巳年因特敎。全羅道古阜郡。以金載玉等無倫事。限十年置諸縣末矣。已過十年之限。依例還陞於郡次之意。分付道臣。何如。傳曰。允。
정조 7년
癸卯三月二十九日卯時。上御誠正閣。左承旨入侍時。直閣鄭東浚。左承旨朴祐源。記事官趙衍德。記注官金鳳顯。記事官李崑秀。以次進伏訖。上曰。夜雨知時來矣。祐源曰。在農家。爲甘霈矣。命書榻敎曰。右副承旨入侍。賤臣承命出。與徐鼎修偕入進伏。命鼎修。讀冊寶權安儀註訖。命書傳敎曰。禮房承旨。馳詣宗廟景慕宮。奉審摘奸以來。命退。諸臣以次退出。
정조 7년
癸卯三月二十九日辰時。上御宣政殿。親押入侍時。行都承旨尹塾。左承旨朴祐源。右承旨李在學。左副承旨金宇鎭。右副承旨徐鼎修。同副承旨黃昇源。記事官趙衍德。假注書沈晉賢。記注官金鳳顯。記事官李崑秀。以次侍立訖。上曰。堂下侍衛。豈可上殿兵判。何不察飭乎。因命書榻敎曰。兵曹判書。推考。當該堂下侍衛。拿處。上出就板位。親押訖還御殿座。仍命退。諸臣以次退出。
정조 7년
癸卯三月二十九日午時。上御誠正閣。左副承旨入侍時。左副承旨金宇鎭。假注書沈晉賢。記注官金鳳顯。記事官李崑秀。以次進伏訖。上曰。判義禁李命植。雖微上敎。旣當此時。必當出肅。而況有下敎。則豈可以不欲出肅爲說乎。注書出傳。使之卽爲謝恩。不欲謝恩。則自政院。問啓其委折事分付。可也。賤臣承命出傳。上命書傳敎曰。景慕宮冊印輦前陪詣之意。纔有下敎。昨日。亦以駕前侍衛。陳列於冊印前。已有下敎。然則腰彩輿後差備官及都監堂郞。成班陪從。則必多紛踏之弊。都監都提調以下至監造官。及捧案讀案褥席等執事。竝於輦前。成班前導。冊輿印轝之後。則只讀冊印官捧冊印官陪詣事。預爲分付都監。如是先期。分付之後。萬一有錯亂之擧。都監堂郞。難免不能檢飭之責。俾各惕念擧行。又命書傳敎曰。明日景慕宮上冊印時。出宮。差早爲之。開門。開東時爲之事。該房知悉。又命書傳敎曰。明日出宮後。詣明政殿庭大次。冊印奉詣時。隨後陪詣。以此分付。上曰。都廳使之來待於政院。鳳顯承命出傳。上曰。都廳入來後。承旨以明日奉冊印時。腰彩轝儀仗。必有雜遝之患。都廳及別看役。與郞廳中無差備者。分間排立。俾無紛踏之弊。如有此弊。則當次所管郞廳。難免其責之意。分付以送。可也。仍命退。承史以次退出。
정조 7년
癸卯三月二十九日未時。上御誠正閣。吏房承旨入侍時。左承旨朴祐源。記事官趙衍德。記注官金鳳顯。記事官李崑秀。以次進伏訖。上曰。景慕宮代致詞官。問名以入。賤臣承命出。回奏曰。崔珽云矣。上曰。引儀分排記。持入。賤臣承命出持入。上曰。諸閣臣。來待政院事分付。賤臣承命出傳。上曰。景慕宮入直部將。問名以來。賤臣承命出。回奏曰。元光厚云矣。上曰。右承旨。與閣臣入侍事分付。賤臣承命出。與提學兪彦鎬。檢校直提學鄭民始。一直提學鄭志儉。二直提學徐有防。右承旨李在學偕入進伏。上謂彦鎬曰。卿之親病。近果何如。彦鎬曰。漸益懍綴。不勝焦悶矣。上曰。向者歲時。有米肉賜給之事。卿之老親。果領受耶。彦鎬曰。臣母雖在病中。以爲惶感矣。上曰。判義禁牌去來。尙無消息乎。在學曰。聞其病勢。果難强云矣。命書榻敎曰。同副承旨。聞有實𧏮。勢難齋宿。許遞。前望單子入之。民始曰。一提學不爲入闕。只參外班云矣。上曰。事面不當如是。入參閣班事分付。命書榻敎曰。前平安監司入侍。賤臣承命出。與徐浩修偕入進伏。上曰。久而見卿矣。何日爲交龜乎。浩修曰。今二十五日爲之矣。上曰。無事還朝。是可幸也。命諸臣先退。命書榻敎曰。兵曹參議前望單子入之。又命書榻敎曰。承旨前望單子入之。又命書榻敎曰。新除授承旨兵曹參議。牌招察任。又命書傳敎曰。承旨房仍。禮兵換房。命退。承史以次退出。
정조 7년
癸卯三月二十九日申時。上御誠正閣。右副承旨入侍時。檢校直閣徐龍輔。右副承旨徐鼎修。記事官趙衍德。記注官金鳳顯。記事官李崑秀。以次進伏訖。上曰。明日景慕宮上號後。還詣惠慶宮。當行禮。日勢似致差暮矣。鼎修曰。申前。庶可禮畢矣。命讀百官擧案訖。命退。諸臣以次退出。
정조 7년
行都承旨沈豐之坐。左承旨嚴思晩坐直。右承旨李鼎揆坐直。左副承旨徐龍輔坐。右副承旨鄭東浚坐。同副承旨金載瓉坐。注書李祖承病一員未差。假注書李庚運仕直李敬行在外。事變假注書馬思人仕。
정조 7년
大駕詣景慕宮。入齋室後。奎章閣政院玉堂藥房口傳問安。答曰。知道。親祭罷後。奎章閣政院玉堂藥房口傳問安。答曰。知道。朝廷二品以上六曹堂上兩司長官奉朝賀單子問安。答曰。知道。陳賀罷後。奎章閣。政院玉堂藥房口傳問安。答曰。知道。惠慶宮加上尊號後。奎章閣政院玉堂藥房口傳問安。答曰。知道。朝廷二品以上六曹堂上兩司長官奉朝賀單子問安。答曰。知道。
정조 7년
嚴思晩啓曰。大駕詣景慕宮後。王大妃殿惠慶宮問安。何承旨進去乎。敢稟。傳曰。同副承旨進去。
정조 7년
吏曹口傳政事。檢閱尹行任單付。
정조 7년
沈豐之啓曰。檢閱尹行任。旣已付職。卽爲牌招。何如。傳曰。允。
정조 7년
傳于嚴思晩曰。禮曹判書許遞。前望單子入之。
정조 7년
傳于嚴思晩曰。新除授禮曹判書牌招。先參班後謝恩。
정조 7년
禮曹判書前望單子入之。徐浩修落點。
정조 7년
摠管前望單子入之。洪檢落點。
정조 7년
吏曹口傳政事。以朴祐源爲兵曹參判。
정조 7년
戶曹參議前望單子入之。金魯淳落點。
정조 7년
都承旨前望單子入之。沈豐之落點。
정조 7년
禮曹參議前望單子入之。趙鼎鎭落點。
정조 7년
以珍島監牧官望筒。傳于李鼎揆曰。有三次承傳者。擬首望可乎。況代致詞。事體何如。則銓曹擧行。焉敢乃爾。當該銓官。從重推考。莫曰自辟。何不提醒。更令擬入。
정조 7년
傳于李鼎揆曰。中官金性完金聖曄。竝百官加親授。傳于嚴思晩曰。兵曹佐郞李燁。禮曹佐郞趙衍德相換。
정조 7년
傳于李鼎揆曰。安川君烓。鶴林君焴。竝百官加親授。
정조 7년
以加里浦僉使尹東瑀望單子。傳于李鼎揆曰。京畿邊將中相換。
정조 7년
有政。吏批。判書兪彦鎬受由在外。參判鄭昌順進。參議金熹試所進。左承旨嚴思晩進。啓曰。判書兪彦鎬受由在外。參議金熹試所進。小臣獨政未安。何以爲之乎。敢稟。傳曰。只出緊任。以徐龍輔鄭東浚嚴思晩李鼎揆金載瓉爲承旨。以申致權爲左通禮。以池應龍爲右通禮。司直黃景源。今加輔國。左參贊尹東暹。今加崇政。都承旨尹塾。今加嘉義。左承旨朴祐源。今加嘉善。都承旨沈豐之。今加嘉善。直閣鄭東浚。副司果嚴思晩。副校理李鼎揆。左通禮李重馥。右通禮柳榮鎭。副司果金載瓉李喆模尹東晩。以上今加通政加資事。承傳。以朴天行爲大司諫。徐有成爲副校理。尹東暹爲判義禁。趙時俊爲同經筵。朴祐源爲司圃提調。趙衍德爲典牲主簿。朴宗敬爲司䆃主簿。李福源爲聖節兼問安使。吳載純爲副使。尹㬦爲書狀。洪大榮爲思陵參奉。權以經爲景慕宮直長。金思義爲宗廟直長。朴吉源爲繕工奉事。趙衍德爲禮曹佐郞。鄭必淳爲監役。安川君烓。鶴林君焴。以上今加興祿。百官加親授事。李榮運爲景慕宮奉事。鄭景祚爲典牲主簿。禮曹佐郞趙衍德。兵曹佐郞李爗相換。趙命喆爲司宰奉事。徐瀅修爲假監役。李義玄爲靖陵參奉。金載健爲長陵參奉。尹龜錫爲仁明園守奉官。
정조 7년
兵批。判書鄭尙淳病。參判朴祐源病。參議柳誼入直進。參知嚴思晩病。右承旨李鼎揆進。啓曰。知訓鍊今當差出。而當品中可擬之人乏少。從二品竝擬。何如。傳曰。允。以具善復爲知訓鍊。沈頤之爲同知。洪明浩爲五衛將。趙雲履爲都摠都事。尹光宇爲忠翊將。尹東瑀爲加里浦僉使。加里浦僉使尹東瑀。草芝僉使任世郁相換。
정조 7년
李鼎揆啓曰。今日頒赦文書。當爲擧行。新除授判義禁。待下批牌招察任。何如。傳曰。允。
정조 7년
傳于金載瓉曰。今日政。初入仕。皆令明日待令。
정조 7년
趙衍德陞六。代李庚運爲假注書。
정조 7년
鄭景祚陞六。代李敬行爲假注書。
정조 7년
李敬行在外。代沈晉賢爲假注書。
정조 7년
傳于李鼎揆曰。左承旨入侍。
정조 7년
傳于李鼎揆曰。判義禁牌招。
정조 7년
以禮曹一所試官望筒。傳于金載瓉曰。判書望。非篤老人。則衆所共知實病人。無故者。只是一人。此望筒。更爲修正以入。
정조 7년
以禮曹二所試官望筒。傳于金載瓉曰。吏判則情理勢難。許久在鎖。院中更以無故人擬入。
정조 7년
以刑曹頒赦單子。傳于李鼎揆曰。崔泰成石守範等。放。
정조 7년
以刑曹頒赦單子。傳于李鼎揆曰。張駿翼張麒翼車命顯等。放。韓福仁韓聖大。傷處看審。如不至大段。放。
정조 7년
李鼎揆啓曰。頒赦爲之事。命下矣。未承授推考傳旨。自本院依例爻周之意。敢啓。傳曰。知道。
정조 7년
傳于金載瓉曰。今日國綱。可謂無奈何矣。試事無異往役。元非必避之地。則達夜催促。迄無動靜。見今曉鼓已過。無以備員點下。情病之有無。事勢之如何。有難區而別之。且此而無處分。等待之多士。謂朝廷將若之何。今番監試會試試官中。卿宰侍從堂上堂下牌不進人員。竝罷職。政院擧行。極爲寒心。而以生疎之故。含忍已久矣。然今自上。因此明發。則承宣烏可免罪責。坐直承旨。竝罷職不敍。當該注書。先汰後拿。政院上直下吏及首隷。竝令攸司囚禁。嚴加科罪。
정조 7년
李鼎揆。以禮曹言啓曰。今此王大妃殿惠慶宮加上尊號時。諸道所封箋文。直爲封入于王大妃殿惠慶宮之意。敢啓。傳曰。知道。
정조 7년
李鼎揆。以吏曹言啓曰。在前頒赦時。有別歲抄書入之例。今番則何以爲之乎。敢稟。傳曰。依例書入。
정조 7년
李鼎揆。以吏曹言啓曰。別歲抄書入事。命下矣。永不敍用。一體書入乎。敢稟。傳曰。依例書入。
정조 7년
沈豐之。以禮曹言啓曰。王大妃殿加上尊號。景慕宮追上尊號。惠慶宮加上尊號。此實擧國莫大之慶。設科取人。此是應行之典。就考謄錄。則壬辰年。合六慶慶科。設增廣。戊戌年。合九慶慶科。設庭試矣。今此合三慶慶科。以何科定行。而何間擇日乎。敢稟。傳曰。秋成後。推擇科名。以庭試爲之。設初試試取。可也。
정조 7년
嚴思晩。以禮曹言啓曰。今此增廣別試監試覆試試官。今方磨鍊。而堂下無故可擬之人乏少。依近例。以堂上官。通融備擬以入。而其中時無職名人。令該曹口傳付軍職。何如。傳曰。允。
정조 7년
李鼎揆。以禮曹言啓曰。今此合二慶增廣監試覆試一所。設場於本曹矣。入直郞廳。依例朝房直宿之意。敢啓。傳曰。知道。
정조 7년
傳于李鼎揆曰。試官堂上堂下違牌人。只推。更爲牌招。
정조 7년
傳于嚴思晩曰。試官再牌不進人。元望改付標以入。
정조 7년
嚴思晩。以弘文館言啓曰。本館上番闕直。事甚未安。校理李太亨。副校理李魯春。牌招草記未下。校理權以綱。卽爲牌招入直。今日政。新除授玉堂。待下批。一體牌招察任。何如。傳曰。允。
정조 7년
李鼎揆。以兵曹言啓曰。依下敎。侍衛禁軍及武藝出身武藝別監與內吹兼內吹標下軍兵等處。療飢之意。敢啓。傳曰。知道。
정조 7년
李鼎揆啓曰。坐直承旨竝罷職事。命下矣。坐直無人。右副承旨鄭東浚。同副承旨金載瓉。卽爲牌招入直。何如。傳曰。允。
정조 7년
徐龍輔。以兵曹言啓曰。今日出宮時。銅龍門入直禁衛營鄕軍。槐山居南次孫爲名漢。咫尺駕前。肆然呼訴。萬萬驚駭。出付攸司。依律勘處。領率將官。不能檢束。致有此無前之擧。其在懲後之道。不可尋常處之。令該府。拿問嚴繩。該營大將。亦不可無責。從重推考。何如。傳曰。允。
정조 7년
李鼎揆。以禁衛營言啓曰。今日擧動時。銅龍門入直軍南次孫。稱有鳴冤之事。肆然高聲於排立之地者。事係變怪。入直把摠金載厚。哨官沈禹相。以他將官。改受點。替直後。從重決棍汰去。臣亦有常時不能檢飭之失。惶恐待罪之意。敢啓。傳曰。知道。卿則推考。
정조 7년
徐龍輔。以御營廳言啓曰。禧陵孝陵昭顯墓近處。獵虎軍六十名。將校率領。明日爲始。限三日。給糧行獵之意。敢啓。傳曰。知道。
정조 7년
李鼎揆。以訓鍊都監言啓曰。依下敎。挾輦軍兼內吹別枝軍把門甲士等處。從厚療飢之意。敢啓。傳曰。知道。
정조 7년
李鼎揆。以禁衛營言啓曰。依下敎。本營把門甲士及槍劍軍兼內吹等處。從厚療飢之意。敢啓。傳曰。知道。
정조 7년
李鼎揆。以御營廳言啓曰。依下敎。駕前別抄把門甲士及兼內吹等處。從厚療飢之意。敢啓。傳曰。知道。
정조 7년
判義禁尹東暹疏曰。伏以。日吉辰良。殿宮上號之禮。次第順成。聖孝彌光。邦簶永鞏。臣民歡忭。曷有其極。念臣衰朽癃痼。特一治朝無用之物耳。須臾無死。躬逢嘉會。猥承玉印書寫之命。不揆陋拙。惟幸有事之爲榮。乃者陞資之恩。遽下於夢想之外。繼伏奉金吾除旨。臣誠驚懍震惕。莫省攸措。一時操管。初無微勞之可言。議讞重任。尤非昏耄之所堪。反覆思惟。不勝惶愧之交中。召牌之下。承膺無路。敢暴肝膈之懇。伏乞聖慈。俯垂諒察。亟收誤恩。以重公器。以安私分。不勝幸甚。答曰。省疏具悉。卿其勿辭行公。
정조 7년
癸卯四月初一日午時。上御仁政殿。陳賀入侍時。都承旨沈豐之。左承旨嚴思晩。右承旨李鼎揆。左副承旨徐龍輔。右副承旨鄭東浚。同副承旨金載瓉。記事官趙衍德。假注書鄭景祚。記注官金鳳顯。記事官尹行任。以次侍立。上具遠遊冠絳紗袍。乘輿出仁和門。詣仁政殿。通禮跪請降輿。上降輿陞座。引儀唱大臣以下入就位行四拜禮。左議政洪樂性。入就東庭。奉朝賀金致仁。領府事金尙喆。判府事鄭弘淳徐命善李徽之李福源。領敦寧金熤。入就西庭。行拜禮。樂作。四拜訖。樂止。代致詞官。陞自西階。進當座前。跪讀致詞訖。降復位。引儀唱四拜禮。大臣以下行四拜禮。樂作。四拜訖。樂止。宣敎官陞自東階進當座前宣敎訖。降復位引儀晿四拜禮。大臣以下行拜禮。樂作四拜訖。樂止引儀唱大臣以下搢笏。三叩頭山呼。大臣以下呼千歲者三。引儀唱四拜禮。大臣以下行拜禮。樂作。四拜訖。宣箋官陞自西階。讀宣訖。降復位。通禮跪告禮畢。命書傳敎曰。王大妃殿加上尊號。景慕宮追上尊號。惠慶宮加上尊號都監都提調行判中樞府事徐命善。鞍具馬一匹面給。提調戶曹判書徐有隣。禮曹判書鄭一祥。仁陵君李在協。工曹判書李𡊠。各熟馬一匹賜給。行副司直徐有慶。行知中樞府事金華鎭。議政府右參贊鄭民始。各半熟馬一匹賜給。平安監司李性源。日淺勿論。都廳郞廳副司果尹東晩李喆模。竝加資。郞廳司僕寺判官鄭東協。漢城府判官權中立。戶曹佐郞李尙琦。工曹佐郞沈公著。禮曹正郞閔孝克。副司果李天穆。竝陞敍。監造官宗廟署直長鄭昌老。副司勇全履溫李良會李弘源。別工作繕工監監役官尹哲東。竝陞六。禮貌官通禮院兼引儀金載遂。假引儀金光績。竝陞敍。未陞敍者。陞六。別看役嘉善尹東瑀。邊將除授。前五衛將具善埴。相當職除授。司果姜世重。加資。嘉義丁遇泰。兒馬一匹賜給。冊印要彩轝及排案床領陪部將兼司僕文廷煥等六人。各半熟馬一匹賜給。寫字官安福臣李彦相趙圭鎭。竝加資。畫員金應煒等三人。計士崔孝民等三人。令本衙門。高品付料。其餘寫字官畫員錄事員役工匠等。以最優例。令該曹分等施賞。又命書傳敎曰。王大妃殿加上尊號時冊寶對擧承旨尹塾朴祐源。惠慶宮加上尊號時冊印對擧承旨沈豐之嚴思晩。竝加資。又命書傳敎曰。今番賞典。一人雖兼數事。毋得疊授。又命書傳敎曰。百官加下批政事。今日政爲之。上降座。通禮跪請乘輿上乘輿入仁和門。諸臣以次退出。
정조 7년
癸卯四月初一日午時。上御誠正閣。進箋閣臣入侍時。行都承旨沈豐之。左承旨嚴思晩。右承旨李鼎揆。同副承旨金載瓉。記事官趙衍德。記注官金鳳顯。記事官尹行任。入就庭。先行四拜禮訖。以次陞殿。引儀唱進箋閣臣入就位行四拜禮。原任提學李徽之李福源黃景源徐命膺。提學金鍾秀兪彦鎬。檢校直提學鄭民始。直提學鄭志儉徐有防。檢校直閣金熹金宇鎭徐鼎修金載瓉徐龍輔。直閣鄭東浚。待敎李崑秀。以次入就庭。樂作。行拜禮訖。樂止。展箋官擧箋案。陞詣座前。讀箋官李崑秀。跪讀訖。降復位。引儀唱四拜禮。樂作。閣臣等行拜禮訖。樂止。通禮跪告禮畢。上曰。進箋閣臣。仍爲陞殿。可也。徽之等以次陞殿。上曰。太學儒生。依向日例。只班首齋任。入庭擧行。餘皆閤外行禮事。分付。賤臣承命出傳。儒生等進箋如儀訖。退出。命載瓉書傳敎曰。嗚呼。報本顯親。人情之所同然。而豈有如予小子今日之心哉。嗚呼。先庥之所篤棐。慈化之所覆燾。主鬯有托。國勢永固。欲報之恩。天地莫量。肆予詢于公卿。誕擧縟儀。情禮少伸。愴幸交竝。噫。雖在匹庶之賤。爲親飾慶。當欲與隣有鄕黨同之。矧予之所可恤所可念者。獨非八域之赤子歟。彼蠢蠢者。亦知其國有慶禮。引領而望曰。惠其及我。今若諉之以施惠屬耳。伈泄而已。則果然無抑鬱之歎乎。貢人舊遺在。限三千石蕩減。泮人懸房贖。限十日。市民徭役。限十五日蠲減。欲於外邑施惠。問之。二十二年前舊還。尙多未捧之數。嶺南湖南湖西京畿統營穀。爲六萬二千餘包云。其時未捧名色。一倂蕩減。若此則未沾惠之處。爲四道。其中最久條二萬石。亦爲蕩減。竝令今日內。知委京外。因此而思之。三道賑政。終始無替。能免捐瘠之患否。憧憧一念。夙宵靡懈。此則尙有餘巡。可到麥前。至於京師。根本之地也。減價發賣。若拘前規。止於四巡。則四月一朔。何以調過。亟令惠廳京兆。依前巡抄戶。以示朝家志喜均惠之意。徽之曰。向者。旣下廣施之惠。今日又降蕩減之典。中外同慶。於斯可見矣。上曰。傳敎中愴幸交竝云云。果予本意矣。徽之曰。殿下心懷。安得不然。臣等亦已仰認矣。上曰。卿等。今日。多致勞攘矣。徽之曰。臣等志在欣忭。不知致勞矣。豐之進讀禮曹科擧草記。上曰。設科何以爲之乎。徽之曰。擧國同慶之義。當有設科之擧矣。上曰。夏間。有難設行矣。徽之曰。或有待秋擧行之例。依此爲之好矣。命書草記批答訖。禮曹判書徐浩修曰。今此合三慶慶科。秋成後。推擇科名。以庭試爲之。設初試試取事。命下矣。初試額數。以幾人磨鍊乎。敢稟。上曰。取三百人。可也。出擧條命書傳敎曰。景慕宮追上尊號。惠慶宮加上尊號時。入參掖庭署司謁以下及掖屬下屬閣屬院屬闕內應受賞各司下人等。竝依書啓。判下施賞。又命書傳敎曰。惠慶宮加上尊號時。排設次知中官金景佑。熟馬一匹面給。從事中官呂弘佐。令內侍府陞敍。次知別監太命吉。司鑰除授。下人依判下施賞。又命書傳敎曰。其在同慶之意。豈無一視之恩。以外朝言之。參班百官。各加一資。以掖庭言之。觀光下屬。擧蒙賞典。而至於別軍職。職親地比。而書啓中獨漏。此殆新出之故。未遑有劃一之制。而然此似小事。亦非棕實之政。自今番爲始。別軍職等書啓。依他例書入。下屬亦依內各司例。書啓事。分付。又命書傳敎曰。前後效勞不些。今番上尊號。特以臺下典儀之故。諸處賞典。未免竝漏。典儀南公著。相當職調用。又命書傳敎曰。特令塡差。意有在焉。思陵參奉林聖運。特爲陞六。上曰。施賞中樂工。無一見漏之意。分付典樂處。可也。命退。諸臣以次退出。
정조 7년
癸卯四月初一日未時。上御誠正閣。戶房承旨入侍時。右副承旨鄭東浚。記事官趙衍德。記注官金鳳顯。記事官尹行任。以次進伏訖。上曰。瓜滿察訪窠。今日政。盡爲差出事。分付。賤臣承命出傳。上曰。注薦。以明日擬入。可也。上曰。注書今以陞六出去。心甚悵然矣。命退。承史以次退出。
정조 7년
癸卯四月初一日申時。上御誠正閣。承旨入侍時。左承旨嚴思晩。假注書鄭景祚。記注官金鳳顯。記事官尹行任。以次進伏訖。上命書傳敎曰。今番追上尊號後。諸凡賞典拔例之予意。豈可不領會。毋論蔭仕司果與雜歧承傳。景慕宮上號時賞典。必皆一一收用。然後用他承傳。或序陞事。另飭兩銓。又命書傳敎曰。在外禮曹郞廳改差。今日政差出。出榻敎又以惠慶宮加上尊號時。致詞陪進官鄭萬始賞格別單。命書傳敎曰。陞六。又命書傳敎曰。中官金性完金聖曄。竝百官加親授。命退。承史以次退出。
정조 7년
都承旨未差。左承旨李在學坐直。右承旨李亨元坐。左副承旨徐龍輔坐。右副承旨鄭東浚坐直。同副承旨尹東晩坐。注書李祖承病一員未差。假注書沈晉賢仕直車亨衢仕。事變假注書馬思人仕。
정조 7년
藥房都提調徐命善。左副承旨徐龍輔啓曰。禮成殿宮。孝光簡策。臣民慶忭。小大同情。伏未審夜間。聖體。若何。連日勞動之餘。不瑕有損節。臣等率諸御醫。趁早入診。詳察聖候爲宜。王大妃殿氣候何如。惠慶宮氣候何如。中宮殿氣候何如。元子宮氣候。何如。臣等不任區區憂慮。敢來問安。竝此仰稟。答曰。知道。卿則與諸大臣。同爲登筵宜矣。
정조 7년
鄭東浚啓曰。今初四日。永祐園親祭祭文。當爲製進。大提學黃景源卽爲牌招。何如。傳曰。允。
정조 7년
徐龍輔啓曰。領府事金尙喆。判府事鄭存謙。判府事徐命善。判府事李徽之。左議政洪樂性。判府事李福源。有稟達事。率禮堂來詣請對矣。傳曰。入侍。
정조 7년
以備忘記。傳于李亨元曰。本兵重任。所係何如。則曉有罷職之命。尙不納符。致煩飭敎。不特此也。兵曹擧行。反不如守廳。此前所未聞之事。前兵曹判書鄭尙淳。亟施不敍之典。該房承旨。從重推考。
정조 7년
傳于李在學曰。戶房承旨。軍士房承旨。入侍。
정조 7년
李亨元啓曰。大提學黃景源。纔已出牌。而時無職名。令該曹口傳付職。何如。傳曰。允。
정조 7년
兵曹口傳政事。知事黃景源單付。
정조 7년
傳于鄭東浚曰。承旨前望單子入之。
정조 7년
承旨前望單子入之。李在學李亨元李文源落點。
정조 7년
兵曹參知前望單子入之。柳誼落點。
정조 7년
傳于徐龍輔曰。都承旨批下。牌招察任。
정조 7년
吏曹口傳政事。以沈豐之爲戶曹參判。
정조 7년
備忘記。慈慶殿補階撤去時。戶曹無進參堂上。試所進去。戶曹參判許遞。前望單子入之。
정조 7년
傳于鄭東浚曰。再明日。由弘化門。館峴作行。以此。分付。
정조 7년
傳于鄭東浚曰。試所進去禮曹參議兵曹參議許遞。
정조 7년
鄭東浚啓曰。卽者刑曹郞廳來言。昨日動駕時。衛外擊錚人等。所當卽爲捧供。而親祭齋戒相値。不得用刑。待無故日擧行云矣。敢啓。傳曰。方欲以此事。書下。傳敎矣。啓辭際到。不可無處分。動駕之命。在於食後。該堂若於早朝赴衙。豈有此煩稟。近來百隷。雖曰怠慢。此等事。亦安敢乃爾。該曹堂上罷職。可也。
정조 7년
傳于徐龍輔曰。承旨入侍。
정조 7년
李庚運汰去。代以車亨衢爲假注書。
정조 7년
承旨前望單子入之。尹東晩落點。
정조 7년
傳于徐龍輔曰。新除授承旨。牌招察任。
정조 7년
李在學。以吏曹言啓曰。再明日永祐園擧動時。左右通禮。不可不備。而右通禮池應龍。在外未肅拜。今姑改差。其代。口傳備擬以入之意。敢啓。傳曰。知道。
정조 7년
吏曹口傳政事。以尹東暹爲分內醫院提調。金履厚爲右通禮。
정조 7년
傳于鄭東浚曰。在前永祐園展拜。皆用京擧動例。留陣聚軍。當日爲之。再明日。亦依此擧行事。分付留陣營。今番經宿之故。闕內守宮大將。俄命差出。則守宮大將之當日結陣。旣無已例。所率軍兵。數亦不多。此則明日申後。依例入直事。分付兵曹。
정조 7년
以義禁府保放罪人權熻仍單子。傳于李在學曰。放送。使之當日還宮。
정조 7년
傳于鄭東浚曰。吏曹郞廳發牌。夏享大祭諸執事。淸齋與否。摘奸以來。
정조 7년
李在學。以禮曹言啓曰。凡經宿幸行時告廟。前二日爲之事。載在禮文。而亦有前期一日設行之例矣。今番永祐園幸行時。宗廟告事由。何以爲之乎。敢稟。傳曰。旣有京擧動之例。此草記何以爲之乎。
정조 7년
李在學。以禮曹言啓曰。今四月初四日。永祐園親祭時。自上當有散致齋之禮。而正日只隔二日。散齋則勢未及依例磨鍊。殿下自今日。散齋一日於別殿。致齋一日於正殿。凡散齋有司不啓刑殺文書。致齋惟啓享事。諸享官及近侍之官。應從升者。竝散齋一日於正寢。致齋一日於本司。陪享百官諸衛之屬。各於本司。淸齋一宿事。知委。何如。傳曰。允。
정조 7년
鄭東浚。以兵曹言啓曰。再明日永祐園擧動時。儀衛凡百。昨秋已例。不但不用陵幸之例。比京擧動。省減至十之八九。以此意。分付禮兵曹事。命下矣。取考昨年八月二十九日啓下節目。則挾輦軍三百名。訓局步軍九哨。馬軍三哨。御營步軍四哨。騎士三番。禁軍三番隨駕。禁衛營留陣敦化門外。摠戎廳留陣弘化門外磨鍊。今亦依此擧行乎。敢稟。傳曰。挾輦軍三百名。訓局步軍十哨。馬軍三哨。禁營步軍五哨。騎士三番。禁軍三番隨駕。御營廳留陣。昨年則以陵幸下敎之故。初節目中。摠廳留陣事磨鍊。而今番不必用此例。摠廳留陣一款。置之。
정조 7년
鄭東浚。以兵曹言啓曰。今四月初四日。永祐園擧動時。各殿問安及承史所騎馬。依京擧動例置之。而只內吹所騎馬。依昨秋例。京畿驛馬二十三匹補把之意。分付本道。何如。傳曰。允。
정조 7년
鄭東浚。以訓鍊都監言啓曰。今此永祐園擧動時。設布帳次軍十五名。將校率領。今月初三日出送。仍留守直之意。敢啓。傳曰。知道。
정조 7년
鄭東浚。以御營廳言啓曰。今此永祐園擧動時。設布帳次軍十五名。將校率領。今月初三日出送。仍留守直之意。敢啓。傳曰。知道。
정조 7년
李亨元。以司僕寺內乘。以一提調意啓曰。今此永祐園行幸時。內乘二員。當爲隨駕矣。假內乘一員。令該曹依例口傳差出。使之入直。回鑾後。卽爲減下。何如。傳曰。允。
정조 7년
鄭東浚。以訓鍊都監言啓曰。依下敎。武藝別監一百三十六人等處。饌價每人三時五錢四分式。磨鍊。分給之意。敢啓。傳曰。知道。
정조 7년
鄭東浚。以義禁府言啓曰。銅龍門入直把摠金載厚。哨官沈禹相等。今已拿囚。而乃是今日昧爽以後之罪。赦文書中不爲擧論之意。敢啓。傳曰。知道。
정조 7년
鄭東浚。以刑曹言啓曰。韓福仁韓聖大傷處看審。如不至大段。放事。命下矣。被打人傷處。更爲看審。則漸有差復之意。今不必待辜限。故韓福仁韓聖大。竝卽放送之意。敢啓。傳曰。知道。
정조 7년
鄭東浚。以刑曹言啓曰。政院上直下吏及首隷。竝令攸司囚禁。嚴加科罪事。命下矣。依傳敎。承政院上直書吏池在洪金德寬李奎運洪胤璡廉世弘李秀完。使令金世輝等。爲先竝爲囚禁。嚴加科罪之意。敢啓。傳曰。知道。
정조 7년
鄭東浚。以御營廳言啓曰。本廳哨官徐翰修。身病甚重。勢難察任。改差。何如。傳曰。允。
정조 7년
鄭東浚。以御營廳言啓曰。昭顯墓火巢近處中。豹虎一頭捉得封進之意。敢啓。傳曰。虎則卿處。賞給將校軍兵。別單書入。
정조 7년
鄭東浚。以禁衛營言啓曰。本營日次。禧陵孝陵昭顯墓近處。三日行獵。終未捉虎之意。敢啓。傳曰。知道。
정조 7년
鄭東浚。以御營廳言啓曰。依傳敎。捉虎將校及軍兵等。別單書入之意。敢啓。傳曰。知道。
정조 7년
判府事徐命善箚曰。伏以。慶溢宗祊。禮隆殿宮。懿號誕揚於顯冊。聖孝彌光於崇報。大庭燕賀。率土鰲忭。臣於是時。猥忝敦匠工役。未滿一月。瘡疣自知百出。趁期趨事。寔賴庇覆之偏厚。按例取辦。初無勞勩之可紀。則便蕃殊錫。已是望外。至於閟宮駿奔之任。榮之云乎。力何有焉。而蔭錄之典。至及於賤屬。成命旣異常格。私心益切惶蹙。不虞之寵。義在必辭。僭賞之譏。戒尤當念。伏乞俯垂諒察。亟賜收還。俾恩賚重而微分安。不勝幸甚。取進止。答曰。省箚具悉卿懇。縟禮順成。愴喜交竝。卿際此時。勤勞茂著。錫馬之典。寔出按故例。何庸過辭。又若子姪調用。亶由識慶之意。竝冀卿之安心也。仍傳曰。此批答。遣史官。傳諭于徐判府事。
정조 7년
判府事李徽之箚曰。伏以。日吉辰良。殿宮加隆之禮。次第順成。聖孝克伸。縟儀誕擧。臣民欣忭。曷有其極。臣於日前。以王大妃殿加上尊號時製進玉冊文。至蒙錫馬之恩。臣誠萬萬不安。只覺愧汗之沾背。伏惟我王大妃殿。克配聖姒。壼範母儀。宜其揄揚於億萬斯世矣。當此邦慶之荐至。聖心益篤於顯親。庸賁隆禮。加進崇號。臣叨膺重任。區區寸忱。豈不欲罄竭魯鈍。光闡徽猷。而本來才識拙短。兼以衰病昏耗。不能形容其聖德之萬一。臣方有罪自訟。無功可紀。而不意聖慈。反紆寵賚天廐上乘。非比弊袴之賤。則臣何敢晏然濫受。以犯傷廉之戒哉。不避煩瀆之誅。仰陳惶悶之忱。伏乞亟收成命。俾安微分焉。取進止。答曰。省箚具悉卿懇。卿有闡揚之勞。錫馬之命。寔循彝典。卿須安心。勿辭領受。仍傳曰。此批答。遣史官。傳諭于李判府事。
정조 7년
判府事李福源箚曰。伏以。天休滋至。日辰良吉。縟儀荐擧於崇賁。聖孝冞光於揄揚。凡在朝野。普切蹈抃。臣以固陋衰竭之餘。猥承莫重文字之命。不能發揮慈徽之萬一。以對揚我聖上致隆盡誠之孝思。私心惶愧。歷日靡措。不意錫馬之恩。殆若酬勞之典。雖聖意爲重事體。不吝寵賚。而厭然冒受。非義所敢。成命之下。短箚自列。伏乞聖明。卽賜收還。俾恩賞無濫。私分獲安焉。且臣於出疆之命。曾因下詢。略有仰對。蓋狗馬賤疾。不齒平人。䠥躠周行。尙覺騂顔。異域專對。何等重任。而以臣癃殘。苟然充遣。不亦駭觀瞻而羞朝廷乎。故相臣張維。以形貌寢陋。懇辭儐接。至以東國無人之譏爲慮。況臣天廢之疾。不啻貌寢。而玉帛之會。有重於儐接者乎。臣之在朝。無一事陳力。原隰奔走。粗可自效。往役義重。何敢辭避。而國體所關。實難承當。猥犯瀆擾。惶恐死罪。劃卽變通。以重使事。臣之望也。取進止。答曰。省箚具悉卿懇。賴卿模畫之力。得以發揮慈徽。荷謝無已。錫馬之擧。亶循彝則。卿須安心領受。尾陳專對事。當在登筵時面敍。仍傳曰。此批答。遣史官。傳諭于李判府事。
정조 7년
左議政洪樂性箚曰。伏以。殿宮上冊。聖孝克伸。大禮順成。縟儀載擧。臣民蹈忭。少大同情。第伏見傳敎下者。臣以景慕宮親祭時終獻官。有子壻弟姪中除職之命。迷息卽蒙恩除。又以惠慶宮竹冊書寫官。伏奉天駟殊錫。臣誠驚感慙悚。不知所出。片時將事。數行書役。初無尺寸可紀之勞。只是臣子職分之常。誠莫曉誤恩之便蕃。至於此也。恩賞之一時再下。實有疊受之嫌。此尤臣惝慌兢惕。歷日靡措者也。玆敢短箚陳籲。伏乞聖明。亟命收還。使賞典重而私分安焉。不勝幸甚。取進止。答曰。省箚具悉卿懇。除職之命。上駟之錫。出於廣慶志喜之意。卿於是擧。豈或辭遜。卿須安心勿辭。仍傳曰。此批答。遣史官。傳諭于左議政。
정조 7년
大提學黃景源疏曰。伏以。皇天垂佑。國有大慶。顯號旣上於東朝。而徽稱復進於兩宮。日吉辰良。縟禮告成。凡在民庶。莫不蹈舞。臣忝在卿宰之列。不勝慶忭之至。臣聞親臣之承恩澤。貴在於能知進退。聖主之用耆舊。要歸於曲全終始故。上有優老之仁。而下無居盈之懼。豈不休哉。臣猥以螻蟻之微。本無藝能。誤玷文柄。遂被詆辱。當殿下踐位之初。復授前職。而不敢進。旣數年。又三授之。臣聞命莫知所措。違殿下三十九召。而尙蒙天地之仁。曲賜閔察。終逭明誅。今殿下四授此職。臣於是犬馬之齒。已七十有六矣。此豈非暮年光華耶。然殿下察臣引義。而俾守進退之節。聽臣告老。而曲全終始之恩。則所謂暮年光華。實在於。是矣。昔漢太子太傅疏廣。居位五年。謂其兄子仲翁曰。知足不辱。知止不殆。卽日上疏乞骸骨。漢帝許之。宋太子少師歐陽脩。知蔡州表曰。風波憂危而慮以深。疾病侵凌而老亦至。乃以衰病。乞骸骨。宋帝許之。蓋二臣。勇於去位。誠可謂能知進退。而二君聽其告老。亦可謂曲全終始也。臣幸逢明聖之朝。待罪內閣。蒙殿下罔極之恩。不敢求去。不可謂能知進退也。然往年。臣以特進。入侍經筵。乞賜骸骨。殿下敎之曰。朝廷不可無老成。不許致仕。臣惶懼不敢復請。而朝廷尙多老成。若臣者。無異鳧雁。其來也不見所益。其去也不見所損。今殿下許臣一退。亦豈非曲全終始哉。且臣向者三十九召而猶不赴。今也一召而輒就。士大夫訾臣去就。責之曰。前何固辭。而今何輕進若是。臣亦無以自解矣。然臣心旣在歸休。今雖違召。固不忘一退之義也。今雖赴召。亦不忘一退之義也。一退之義。無一日不在於心也。伏惟聖明。諒臣之情。憫臣之老。特解臣所叨文柄。仍許休致。使優游大耋之年。歌詠太平之樂。不勝幸甚。臣無任屛營祈懇之至。答曰。省疏具悉。屢畀文衡。取在老成。卿其勿辭行公。